OpenLLM-France/wikimedia huggingface dataset:
# Trente mélodies populaires de Basse-Bretagne (1931)/Var bont an naonet

Oberennoù damheñvel pe handelvoù all zo ivez, gwelout War bont an Naoned.
| ◄ Silvestrik | Var bont an naonet | Skraperez ► |
| Traduction française en vers de FR.COPPÉE | Musique de L. A. BOURGAULT-DUCOUDRAY |
* Pa voan var bont an Naonet gai landemoa, libéré,
* Pa voan var bont an Naonet gai landemoa, libéré,
* Bergerenn o vouela Un deux trois delyra
* Trois cavaliers de bois landemoa, mégaré.
* Me guelet eur vergeren gai landemoa etc. (bis)
* Var ar pont o vouela Un deux trois etc.
* Petra c’heuz-hu da vouela gai etc.
* Plac’hik din-me laret Un deux trois etc.
* Ma goalen er mor kouezet gai etc.
* Piou iélo d’he zapa ? Un deux trois etc.
* Petra rofet-hu d’in-me gai etc.
* Me ielo d’he zapa Un deux trois etc.
* Pemp kant skoet en aour melenn gai etc.
* Mar gallit he zapa Un deux trois etc.
* Na d’ar genta plonjaden gai etc.
* Ar voalen zo guelet Un deux trois etc.
* Ha d’ann eilved plonjaden gai etc.
* Ar voalen zo touchet Un deux trois etc.
* Ha d’ann drede plonjaden gai etc.
* Ar mab a zo beuzet Un deux trois etc.
* He dad a oa er prenestr gai etc.
* Ha kommanz da vouela Un deux trois etc.
* Tri mab am eus me ganet gai etc.
* Ho zri ez int beuzet Un deux trois etc.
* En bered sakr ann Dreindet gai etc.
* Meus tri mab douaret Un deux trois etc.
Cette chanson est dans le mode majeur, et, chose rare dans les mélodies populaires, sa coupe est parfaitement carrée.
On sera frappé du contraste qui existe entre la gaieté de l’air et la tristesse du sujet.
# Trente mélodies populaires de Basse-Bretagne (1931)/Yannïg ar "Bon Garçon"

Oberennoù damheñvel pe handelvoù all zo ivez, gwelout Yannig ar Bon-garçon.
| ◄ Disul vintin | Yannïg ar "Bon Garçon" | Peden an Arvoriz ► |
| Traduction française en vers de FR.COPPÉE | Musique de L. A. BOURGAULT-DUCOUDRAY |
* I
* Marc’hadourien Paris, marc’hadourien Roazon
* Na dit ket da Gerhaez da loja ti’r Beskond
* Yannig a Vontroulez a zo bet varlene
* A roaz kerc’h ha brenn d’e louachig kerne.
* II
* Pa zao Monik ar plac’h d’e grampr da varvailhat,
* Yannig, “ar bon gargon” a c’hoarz a galon vat ;
* Mez pa glev e zeus greg ha bugale’n e di,
* Monig, ar plac’h yaouang, a stag da hirvoudi.
* III
* — Perag’ta hirvoudi, Monik, gwella matez ?
* — Yannig, paour kêz Yannig, te gollo da vuez ;
* Sell dindan da wele eur gountel braz eston ;
* Ama’vez lazet tud, bep foâr ha bep pardon
* IV
* Vit ar foar ziveza, tri gwaz zo bet lazet
* — Mottig, o Monig vat, ro d’in skoazel bepred,
* Me meus tri breur er gêr, tri breur krenv eveldon,
* Te zibabo an hini ’ blijo d’az kalon.
* V
* Gwelit brema Monig, o kaerra prinsez Breiz !
* Gant he bouklou arc’hant ha gant he lerou seiz
* Dimezet eo da Job, breur ar Montroulezad
* Hag e Montroulez eo Rouanez ar Marc’had.
L’air de ce gwerz est dans le mode majeur.
# Bugale Breiz

Kinniget da lennerien vihan « Kroaz ar Vretoned »
* Bugale Arvorik,
* Bleuniou a goantiri,
* Ho sellou birvidik
* ’Zo leun a velkoni…
* Bugale Arvorik,
* Perak na ganet mui ?
* En draouien, er mene
* Kan an evnedigou
* Gwechall en em veske
* Gant ho c’hoarzadennou ;
* En draouien, er mene
* N’eus ken nemet kanvou.
* Evel eur barr-arne
* En oablou digatar,
* Eur walen didrue,
* Eur walen leun a c’hlac’har,
* Evel eur barr-arne,
* Zo kouêt war an douar.
* Ar Brusianed fall
* O deus bet huvreet
* Sunan, evel gwechall,
* Gwad hon bro diamantret  ;
* Ar Brusianed fall
* A renk beza pladet !
* Ho tad a zo pell pell,
* ’Kreiz tan an emgannou ;
* He zellou en dremwel
* Ho mamm a ra kanvou…
* Ho tad a zo pell pell,…
* Sec’het d’ei he daerou !
* Eledigou tener,
* Jezus eo ho Mignon,
* Goulet ’vit hon bro ger
* Gonid, peuc’h ha pardon ;
* O éligou tener,
* Digoret E galon !
* Bugale Breiz-Izel,
* C’houi eo konfort ho pro ;
* Warnoc’h eman he zell
* Er reuz-man ken garo ;
* Bugale Breiz-Izel,
* Selaouet he c’hlemmo.
* He dorn d’ec’h a ginnig,
* ’Vel eun arouez a c’hloar,
* Baniel an Herminig
* Ru-gwad, splan ha dispar.
* O mibien Arvorik,
* Miret-han digailhar !
* Kourmig Arvor.
# Bugale ar pesketer

| ◄ Eunn teskad gwirionesiou | Bugale ar pesketer |
* Hon tad zo war ar mor, ema e beg ar Raz ;
* Breur, ken a zistroio, pedomp !
* He vag a zo bihan, hag ar mor a zo braz ;
* Aotrou, bezet truez ouz-omp !
* Mirit, Aotrou, bag ’r pesketer
* Dioc’h kerrek ha dioc’h gwall amzer,
* Mirit ho zad da zaou vugel
* Rankfe hep-d-han siouaz ! mervel.
* — « Sell, breurik, eunn dra-bennag wenn,
* » E rez ar mor, pell a welann … »
* — « E rez ar mor, c’hoar, o tremen,
* » Eul labouz eo hanvet gwelan. »
* « Gwelan, gwelan, pe-leac’h ema
* » ’R pesketer, tad Job ha Tina ? »
* Hon tad zo war ar mor, ema e beg ar Raz ;
* Breur, ken a zistroio, pedomp !
* He vag a zo bihan, hag ar mor a zo braz ;
* Aotrou, bezet truez ouz-omp !
* Maro hor mamm, da gloc’h ann noz
* Ez eaz a Vreiz d’ar Baradoz…
* Hag abaoe nemet hon tad,
* Den ne zec’haz hon daoulagad.
* — « Breur, sell ! breur, setu he c’hwell !
* » M’he gwel o tont, dreist ar garrek… »
* — « Dreist ar garrek gant ann avel,
* » C’hoar, eur goabrenn zo o redek. »
* « Koabrenn, koabrenn, pe-leac’h ema
* » ’R pesketer, tad Job ha Tina ? »
* Hon tad zo war ar mor, ema e beg ar Raz ;
* Breur, ken a zistroio, pedomp !
* He vag a zo bihan, hag ar mor a zo braz ;
* Aotrou, bezet truez ouz-omp !
* Ni hor beuz evit holl vadou
* Bagik hon tad, he rouejou,
* Hag eunn ti-zoul war ann teven…
* Digor ann nor, ann oaled ien !
* — « Breur, sell c’hoaz, rak m’em beuz gwelet
* Eunn dra-bennag deut war ann treaz… »
* — « Ne d-eo netra ; eur roenv torret,
* » roenv ’r pesketer, va c’hoarik keaz ! »
* « Roenvik torret, pe-leac’h ema
* » ’R pesketer, tad Job ha Tina ?… »
* Hon tad zo war ar mor, ema e beg ar Raz ;
* Breur, ken a zistroio, pedomp !
* He vag a zo bihan, hag ar mor a zo braz,
* Aotrou, bezet truez ouz-omp !
* G. Milin.
* (Propriéte.)
# Buez ann Duk a Vourdel Herri V/1872/Loeiz-Felep diskaret. 1848.

| ◄ Dimizi ar C’hont a Chambord. | Loeiz-Felep diskaret. 1848. | Ar C’hont a Chambord er gear a Ems.  ► |
D’ar bevar-var-n-ugent a viz c’houevrer, ar gear a Baris en em zav, ha Loeiz-Felep a zo diskaret divar he dron.
Ar C’hont a Chambord, o klevout ar c’helou spountuz-se, a laoskaz eur griaden : « O Franz ! o va bro ! Ha goude eur pennadik sioulanz, na hellaz ket miret da welout enn traou a oa c’hoarvezet dourn Doue hag al lezen a henvel-boan (talion) ; tri devez dispac’h evel e 1830 ; eun dilez kurunen e faver eur c’hrouadur, réuzet gant ar bobl ; eun teac’h great dre guz, eun tiad tud roeal kondaonet d’ann harlu. O justis Doue !
Planeden galet eun tiad tud bet enn he enep a douchaz kaloun ar Prins. Sonjal a rea e enkreziou ar Roue koz, e poaniou spered a Rouanez Mari-Ameli, hag e rann-galoun he merc’h kaer ann Dukez a Orleann, gant he bugale ker iaouank ret d’ezho kuitaat ho bro.
Ar zonj se a zigasaz var he vuzellou ar pardoun a ioa pell a oa enn he galoun, hag e pede Doue d’ho diouall ha d’ho c’honforti enn ho divroidigez.
C’hoarvezout a reaz neuze ar pez hon euz gwelet e 1871. Ar bobl troumplet gant renerien fallakr, a zavaz enep ar republik nevez. Neket houn-nez a felle d’ezho, mes danvez ann dud pinvidik ; ha setu adarre ar brezel e ruiou Paris. Kement a Fransizien lazet enn eil tu hag egile a c’hlac’hare ar Prins beteg ann daëlou.
Ha da griski he c’hlac’har e klevaz e oa maro ann aotrou Chateaubriand, he vignoun braz hag he guzulier fealla. Ann hini n’en doe ket aoun o lavarout dirag he varnerien o komz euz ann Dukez a Verri ; Itroun, ho mab eo va roue.
# Buez direol

| ◄ Katellig Kerheol e Pariz | Buez direol | En hospital ► |
En eun hostaleri e tremen kalz tud.
Katellig na zaleas ket da ober anaoudegez gant meur a ganfard a deue bemdez d’he gwelet. Sevel a reas kaoz etrezo buhan a-walc’h, hag e rojont da gredi d’ar plac’h ez oant Bretoned eveldi.
Diwar neuze, pa veze echu he labour ganti, da lavaret eo wardro dek heur pe dek heur hanter, Katellig a yea da heul he « c’henvroiz d’ar bal ha me c’hoar da beleac’h…
Al lamponidi-ma a rea kudou da Gatellig, a fougee anezi, a rea jalantiz d’ezi ; hag hi, par d’ar vran a zo hano anezi er fablennou, a grede pep tra. Kavet he doa, emezi, eun tamm karantez a-berz gwir vignoned !!!…
Tri miz e chomas en hostaleri born-ze.
Ha setu, eun dervez, Katellig lakeat er meaz kempennik ; mes avat hep beza paet. Krosmol ha tousmac’h a reas, hogen, petra dalveze ?… Lavaret oe d’ezi gant an hostizez mont sioulik gant he hent pe ez ajed da gemenn d’ar c’homiser polis dont d’he destum. Ha Katellig a yeas adarre a di da di, a zor da zor da c’houlen labour…
Santez Anna venniget ! Pebeus buez !
Hag arabat eo d’eoc’h, kenvroiz ker, dont da sutal d’in emaon a-ratoz kaer o tenvallaat an daolen evit ober heuz d’eoc’h. Nan, nan, dare oun da doui, ma vefe ezom, eo kement-ma ar wirionez, e c’hoarvez evel-hen, ha gwasoc’h c’hoaz alies gant eur maread Bretoned, ha Bretonezed dreist-oll, a lavar kenavo d’ar parkeier evit mont da glask gounidegez vras d’ar c’heariou.
Holl gannaded (députeed) Breiz-Izel a c’hellfe dont ama da doui ganen n’em eus lavaret nemet ar wirionez penn-da-benn… Taolet em eus zoken eur vantel zu war meur a dra. N’eo ket mat kemeret eur vaz da weska al lec’hid gant an anvoez…
# Eil levr - Chap. II.

| ◄ Bonheur ar re Baour. | Eus ar baourentes a galon. | Eus ar garantes evit ar paour. ► |
Petra n’ho poue-hu qet da soufr en ho paourentes, ô Guerc’hes, mam Doue ! Mæs n’e rejoc’h qet, evit qement-se, an disterra clem.
Evel-se an dud n’ho devoue qet ar sonch d’ho soulagi.
Mæs penaus e c’haljoc’h chom eb disques da Jesus ar rigol eus ho stad ! Mam Doue n’he devoa nemet parlant, he mab n’en devoa netra da refus dezi.
Eur goms ebqen ho pige lavaret, eur sin ho pige great da Jesus, ha dioc’h-tu an Æles a vige deuet d’ho servicha ha da fournissa deoc’h an oll sicourou necesser.
Va mab, pinvidic aoualc’h e vezer, pa bosseder Jesus.
Un ene a behini Doue a so ar mad uniq, ne vel nemet gant dismeganç ha yenien madou ar bed-ma, hac a gonsant, a volontes vad, beza paour.
Me a vele Jesus, roue an evou, mæstr ar bed, pehini, a binvidic ma zeo dre e galite a Zoue, a so en em c’hreat paour evit pinvidicaat an dud dre e baourentes.
Me a laqea va gloar d’e imita.
Eürus ar re a so paour a galon hac a volontes vad, pere, oc’h imita ar squer divin-se, a renonç da vadou ar bed-ma evit sonjal ebqen da acquisita pinvidiguezou carantes Jesus ha madou ar barados !
Eürus int m’ar dint henvel ous Jesus, m’ar souffront eveltan effejou ar baourentes, ha mar ho deus ho c’halon tout-a-feat distag dioc’h an arc’hant hac an danves, a bere e læs gantho an usach var an douar !
Mæs meur a hini eus ar re a so paour, a so pell bras dioc’h ar berfection da behini e zint galvet, dre o stad memes.
Calon ar beaurien-se a so alies qer stag oc’h ar madou dister pere a ellont da bossedi, evel oc’h ar madou bras, ma vent etre o daouarn.
A lavaret a eller e zoar paour evit Jesus-Christ, pa zesirer caout commodite ar re binvidica memes ?
Jesus, ganet paour e Bethleem, bet paour e Nazareth, maro paour var ar groas, ha qement-se tout dre e choas hac e volontes vad, a dlefe beza squer an oll gristenien.
Mæs, dreist peb tra, pebes consolation evit ar re a so ganet paour. Pebes exhortation, pebes qentel evitho da chom paour a speret hac a galon !
Pebes condaonation evit an dad nobl, ar brincet, ar baysantet pinvidic, pere a ra ho Doue eus ho arc’hant, ha pere a ves inconsolabl, pa gollont anezan.
Ar Speret-Santel n’en em drompl jamæs, ha ne ell qet ho trompla.
Lavaret a ra da lod ebqen eus an dud, abandoni ho danves, en em denna er c’houenchou, ober vœu, a baourentes ; mæs d’an oll dud, d’ar re binvidic ha d’ar re baour, e c’hordren distaga ho c’halon dioc’h danvez ar bed-ma.
Doue ne ell qet ren e calon un den pehini a so re stag e galon oc’h madou an douar.
Na zezirit eta, va mab, madou ar bed-ma nemet e qement a ma zint necesser deoc’h evit en em antreteni ha beva.
Oh ! peguer parfet e ven-me, ô Mari ! ma ne zezirfen qet madou perissabl ar bed-ma, ha ma en em c’hrafen paour a volontes vad, memes e creis va danves.
O Guerc’hes santel ! ne bermetit qet d’am c’halon dezirout qen pinvidiguezou nemet hounnes. Amen.
# Er hombat spirituel/Chapistre 17

| ◄ A vitin é teli ur soudart crechein hum breparein d’er hombat. | Ag en ordre e zou ret goarn ér hombat einep d’er goal-inclinationeu ha d’er viceu. | É peh fæçon é telier mouguein dirangemanteu sontil er goal-inclinationeu.  ► |
UN dra a gonsequance bras é ma ouyehet en ordre e zou ret goarn ér hombat énep d’er goal-inclinatioueu ha d’er viceu, eit ne zei quet deoh labourat èl un dal, na rein tauleu én ahuél, èl ma ra hilleih a dut peré e gol dréno quasi ol er fréh a ou foénieu.
Commancet enta dré chongeal én hou interior, aveit examinein guet soign peh sorte chongeu ha peh sorte gousteu e hoès ordinæremant ; peh goal-inclination e hoès én oh drest er reral ; doh henneh é é-special el doh er brassan anemis, éma ret teoh discleriein er brésel. Mar tro er goal-speret et aveit hou attaquein dré ul léh aral, red é monet d’en tu é pehani éma en danger pressettan, ha donet én dro quentéh d’hou dessein quetan.
# Ofromp d’an Env

| ◄ Deut me ho ped, Speret | Ofromp d’an Env | M’hoc’h ador gant doujans (Adoro te) ► |
* Ofromp d’an Env ar zakrifis
* Na n-euz netra a gen kaer priz
* Evel Jezuz stag ouz e Groaz,
* War an Oter o tisken c’hoaz.
* En oferen, e gwirione,
* Korf ha goad Jezuz Mab Doue,
* Elec’h ar bara hag ar gwin
* Aman diragon a welin.
* Gant ar belek me a fel d’in
* Kinig ive an Oan divin
* Vit adori vel m’eo dleet
* An tri Ferson euz an Dreindet.
* Vit trugarekat hon Otrou
* Euz kement a vadelezou,
* Warnon ha war an ol skuillet,
* Aboe ma n-euz krouet ar bed.
* Vit goulen pardon digantan
* Euz ar pes a zisplij dezan
* Enon hag en ol bec’herien,
* Euz hon c’hrimou, euz hon ieinien.
* Vit ma c’hado bemde enomp
* Grasou da grenvat ac’hanomp
* Eneb ar c’hig, an drouk-speret,
* Hag eneb ar bed miliget.
* Ofr a ran c’hoaz ar Zakrifis
* Vit hon Mam zantel an Ilis :
* Ma trec’ho dre-ol er brezel
* Gret a bep tu d’an Aviel.
* Breman-zouden, o ma Zalver,
* E tiskenfet war an oter ;
* Karget a fe grenv ma ine,
* Ha ma c’halon a garante.
* Ha c’houi bet zonj, Gwerc’hes Vari,
* Ec’h euz hen ganet vidomp-ni ;
* Tolet warnezan ha warnon
* Eur zel a vam, zel ar galon.
# Oberou spered ann dispac’h

| ◄ Diwall, Frans | Oberou spered ann dispac’h | Eunn nebeut fisians ► |
* Araok ma teuaz war hor meziou
* Spered ann dispac’h da dremen,
* Ni ioa lorc’hek euz hor giziou,
* Euz hor iez hag euz hor gredenn ;
* Ar bragou braz, ann tok ledan,
* A ioa gwiskamant ar goazed,
* Ar c’hoef gwenn hag al lostenn c’hloan,
* Ebken, a blije d’ar merc’hed.
* Brema ne c’hallfet ken anaout ar Vretouned,
* Evel ar vourc’hisien ar goazed zo gwisket,
* War gern ar penn, m’ar plij ! e weler ar merc’hed
* O spillenna tokou gant roz faoz kurunet.
* Hor iez koz ha kaer n’oa ket c’hoaz
* Gand iez all ebet sklabezet,
* Gwenn a ioa gwenn, glaz a ioa glaz,
* Brezounek mad veze komzet,
* Da bep eured, d’ar pardouniou,
* Enn ho za war eur varrikenn,
* Ar barzed a gane souniou
* Ha gwerziou Breiz-Izel ebken.
* Brema Per ne gredfe mui prezek evel Iann,
* Abalamour ma c’hoar, eunn nebeud, iez Bro-C’hall,
* Lavaret a rei’ta non, kentoc’h eged nan,
* Ha lorc’hek braz oc’hpenn eo gand he c’hallek fall.
* Ne veze ket ruziet neuze
* Euz feiz krenv ar vamm hag ann tad
* Nan, biskoaz, rag ar vugale
* Ne garent nemed ho skouer vad ;
* Evel-se, buez holl ar Bretoun
* A ioa didamall ha difre,
* Hag enn he dremevan, heb aoun,
* E c’hede barnedigez Doue.
* Brema gwir ann den zo laket er renk kenta,
* Euz hor C’hrouer, avad, e nac’her ar gwiriou ;
* Kement azen a gred eunn den gwisiek beza,
* Pa ne c’hoar ket ped dant en deuz enn he c’hinou.
# Olier Hamon

Oberennoù damheñvel pe handelvoù all zo ivez, gwelout Olier Hamon (Duhamel).
| ◄ Morisetta Tefetaou | Olier Hamon | Fanch Ar C’halvez ► |
Me ’zo ginidik euz ar c’hanton, Ma hano ’zo Olier Hamon ;
 Tud onest ’eo ma mamm ha ma zad. Ha me ’zo den-fall a ligne vad.
 Ma zad, ma mamm ho defoa mado, Ma c’hasas da Wengam d’ar skolio.
 Na en Gwengam hag en sant Briek, En Landreger me ’m boa studiet ;
 En Landreger me ’m boa studiet, Ha pemp kant skoed eno ’m boa foetet.
 Pa ’c’h ee ar gloer all da studia, Hec’h een-me d’ann davarn da eva ;
 Da eva gwinn, kanjoli merc’hed, Setu eno dever ar c’hloarek ;
 Na kousket en noz war ar pave, Da gaout kann, blasfemi Doue;
 Ha dispign mado, heb konsians, O tarempred ar bal hag ann dans.
 ’Benn ar finn ma zad ’zo bet skuizet, O welet ma buhe debordet.
 Ma tigasas kezlo d’in ma zad Ma ’c’h ajenn d’ar gêr da labourad.
 Kerse hec’h eo bet gant ma c’hosto Mania ar bâl hag ann trancho,
 En-kichenn bea en Landreger O vania pluenn, liou ha paper.
 Pa oann bet ur bloaz en ti ma zad. Me na ioullenn pelloc’h labourad ;
 Me neuze o sonja dimizi, Mar kavjenn ur plac’h da blijout d’in.
 Ha ma kaves ewit-on ma zad Ur plac’h a-feson, a ligne vad.
Talvoudèges pewar mill skoed ’m boa bet En gwir hag en fond gant ma fried :
 En gwir hag en fond gant ma fried, Kement-all hec’h hallenn da gavet ;
 Kement-all am boa, d’ann neubeuta, Foetet am eûs int holl en tri bloaz.
 Ha me o vont neuze da Roazon, Hag o em angaji da dragon ;
 P’oa deut ann amzer da bartia, Ha me bag o sonja deserta ;
 Hag o tont neuze da di ma zad ; Se a oe d’hê ur gwall galonad !
 Digaset a zo bet archerienn Da donet d’am c’hlask da Sant Drienn ;
 Ha furchet a oe ar c’hoz tio, Bete memeus plouz ho gweleo.
 Ma vijenn tapet, me oa maro, Tremenet gant-hê dre ann armo.
 Kalz a vado ’zo koustet d’am zad, Euz bêleïenn ha tud-jentil vad.
 Na tudo iaouank, me ho ped, Sentet ouz ho tad, pa vô dleet ;
 Senti ouz ho tad, pedi Doue, Na birwikenn gwall-chans c’hui n’ho pe !
Kanet gant Jannet Ar Gall, Mates en Kerarborn — 1849.
# Barzhaz Breizh/1867/Loiza hag Abalard

Oberennoù damheñvel pe handelvoù all zo ivez, gwelout Loeiza hag Abalard.
| ◄ Ar falc’hon | Loiza hag Abalard | Ann distro euz a Vro-Zaoz ► |
Ne oann nemed daouzek vloa pa guitiz ti ma zad, Pa oann oet gand ma c’hloarek, ma Abalardik mad.
Pa oann-me oet da Naonet gand ma dousik kloarek Ne ouienn ies, ma Doue, nemed ar brezonek ;
Ne ouienn tra, ma Doue, met laret ma fater, Pa oann-me plac’hik bihan e ti ma zad er ger,
Hogen breman, disket onn, disket onn mad a-grenn ; Me oar Galleg ha Latin, me oar skriva ha lenn ;
Ia lenn e levr ann Aviel ha skriva mad ha preek, Ha sakri ar bara-kann kerkouls ha peb belek ;
Ha miret ouz ar belek da lar he oferen, Ha skloumo ann alc’houilten e kreiz hag enn daoubenn.
Me oar kaout ann aour melen, ann aour touez al ludu ; Hag ann argant touez ann drez, pa ’m euz kavet ann tu :
Me oar mont da giez du, pe da vran, p’am euz c’hoant ; Pe da botrik ar skod-tan, pe da aerouant ;
Me oar eur zon hag a lak ann nenvou da frailla Hag ar mor braz da zridal, hag ann douar da grena.
Me oar me kement tra zo er bed-man da c’houiet, Kement tra zo bet gwechall, kement zo da zonet.
Kentan louzou am euz gret gant ma dousik kloarek, Oe gand lagad klei eur vran ha kalon eunn tousek ;
Ha gand had ar raden glaz, don ar puns kant goured, Ha grouiou ann aour-ieoten war ar prad dastumet ;
Dastumet, diskabel-kaer, d’ar goulou-de a-grenn, Nemed ma iviz gen-in, hag ouspenn dierc’henn.
Kenta ’toliz ma louzou da c’hout hag hen oa mad, A oe e-kreiz park segal ann otrou ann Abad,
Deuz triouec’h bigouad segal doa hadet ann Abad, N’en deuz bet da zastumi nemed diou guichennad.
Me ’m euz eunn arc’hig argant er ger e ti ma zad, Ann hini hen digorfe en defe kalonad !
Hag enn han teir aer-wiber o c’houri ui aerouant, Ma rdeu ma aerouant da vad, neuze vo nec’hamant.
Mar deu ma aerouant da vad, a vo gwall nec’hamant ; Seiz leo war-dro ac’hannen e teui da deureul tan.
Ne ket gand kik klujiri na kik keveleged, Gand goad sakr ar re zinam eo int gan-in maget.
Ar c’hentan em boa lahet oa ebarz ar vered, O vonet d’ar vadiant, hag ar beleg gwisket.
Tre ma oa oet d’ar c’hroaz-hent, e tennez ma boutou, Hag a iez d’he ziveia, didrouz, war ma lerou.
Mar jommann war ann douar, ha gen-in ma Goulaou, Mar jommomp war ar bed-man, c’hoaz eur bloavez pe zaou ;
C’hoaz eunn daou pe dri bloavez, ma dous ha me hon daou, Ni a lakai ar bed-man da drei war he c’hinaou. —
— Evesait mad, Loizaik, evesait d’hoc’h ene, Mar d-eo ar bed-man d’hoc’h-hu, da Zoue egile. —
# Barzhaz Breizh/1867/Mellezourou arc’hant

Oberennoù damheñvel pe handelvoù all zo ivez, gwelout Ar Melezerioù Arc’hant.
| ◄ Ar c’hloarek paour | Mellezourou arc’hant | Kroaz ann hent ► |
Seleuet holl, ho ! seleuet ! Ur zonik neue zou sauet.
Ar Varc’haid doc’h Kerglujar, Probikan plac’h oa oar enn doar.
Hag he mamm a lare d’ehi : — Mac’haid geh, koantik oc’h-hui !
— Ha petra vern d’eing bout ken brao, Pe n’em zimeet ked atao ?
Pe ve deit ann avalen ru, Red eu he gutuillein doc’htu !
Koei ra doc’h er ween ann aval : Ma n’hen kutuiller, ia da fall.
— Me merc’hik, en em gonfortet, Abenn ur ble e vec’h dimet.
— Ha mar varvann arog ur ble ?… Hui po glac’har vraz goude-ze !
Ma varvann-me arog ur ble, Me laket enn ur be neue.
Laket tri bouked ar me be, Unan a roz, daou a lore.
Pe zeui ar gloer ag er vered E kemerint bep ur bouked,
Hag e larint ’nn eil d’egile : — Setu ur plac’h ieuang ame
Hag a zou marue enn hi c’hoant, De zougenn mirouereu argant. —
Ar ann hent braz kent me laket, Kloc’h aveid on ne zono ket ;
Kloc’h ar enn doar ne zono ket, Belek d’am c’herc’het ne zeui ket. —